### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2017-30296 Dok.nr. 710-2017-233548 Sagsbehandler DPGRYG | | 87.                 Ekspropriation af kildeplads ved Vitten for vandværker i Hadsten - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Vandforsyningslovens §37 |

###

**SAGENS INDHOLD**

[adresse] og Neder [adresse] ønsker i
fællesskab at etablere en vandindvindingsboring på en ny kildeplads inkl. tilhørende
ledningsanlæg ved [adresse], Vitten. Formålet er at fremtidssikre vandværkerne,
øge forsyningssikkerheden og etablere en vandindvinding op på til 250.000 m3/år
fra området.

Vandværkerne har ikke været i stand til at opnå forlig med
lodsejer på adressen: [adresse] om etablering af en kildeplads
på en mindre del af grunden (se bilag 1).

Hadsten og Neder [adresse] søger om, at [adresse]
Kommune træffer beslutning om, at nødvendige arealer for etablering af
kildeplads og boring i mangel af frivillig aftale kan erhverves ved
ekspropriation.

**VURDERING**

Hadsten og [adresse] Vandværker er væsentlige vandværker
til sikring af vandforsyningen i en stor del af [adresse], da de
forsyner hele Hadsten samt flere omkringliggende landsbyer.

Eksisterende forsyning fra [adresse] Vandværk sker fra
boringer på én kildeplads, hvor der indvindes fra et sårbart magasin. Jf.
Vandforsyningsplan for Favrskov Kommune skal vandværket øge
forsyningssikkerheden ved at etablere en ekstra kildeplads. [adresse]
har flere kildepladser, som er sårbare over for forurening fra overfladen. Jf.
Vandforsyningsplanen skal [adresse] kunne forsyne yderligere områder,
ligesom udbygning af Hadsten vil øge vandforbruget.

Den nye kildeplads ønskes placeret på en lokalitet, hvor
udførlige undersøgelser viser, at der er et område med et dybtliggende,
velbeskyttet grundvandsmagasin. Flere lokaliteter er blevet undersøgt i
området, men er fundet uegnede på grund af omkringliggende forureningskilder
samt risiko for påvirkning af natur og vandløb.

Det vurderes, at det ikke er muligt at finde samme gode
muligheder til vandindvinding andre steder, som ligger i rimelig afstand fra
vandværkerne.

På den baggrund foreslås det, at ekspropriationsprocessen
igangsættes.

**ØKONOMI**

Der er ingen udgifter for Favrskov Kommune.

**INDSTILLING**

Direktøren for Teknik og Kultur indstiller til Byrådet:

1. At beslutte at
igangsætte ekspropriationsproces for så vidt angår del af matrikel nr. 9A
[adresse], Vitten til sikring af nødvendig arealerhvervelse/rettigheder for
etablering af ny kildeplads/boring for Hadsten og Neder Hadsten vandværker.

**BESLUTNING**

**Bilag**

|  |  |
| --- | --- |
| Anmodning om opstart af ekspropriationsproces | 710-2017-233633 |